Diari Oficial de la Generalitat Valenciana


Sumari del DOGV 638, del 28-07-1987 (1987/809335)

RESOLUCIÓ d'1 de juny de 1987, de la Direcció General de Treball, per la qual s'ordena el Registre, el Dipòsit i la Publicació dels Acords de 22 de maig, 19 de juny i 22 de juliol de 1986, adoptats per la Comissió d'Interpretació, Estudi i Vigilància de l'Acord per al Personal Laboral al servei de la Generalitat Valenciana, subscrit et 20 de desembre de 1985.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   638

Data del DOGV
:   28-07-1987

Secció del DOGV
:   ALTRES DISPOSICIONS

Número del document
:   1987/809335


Data del document
:   01-06-1987

Organisme emissor
:   Conselleria de Treball i Seguretat Social

Tipus de document
:   Resolució

Resolució d'1 de juny de 1987, de la Direcció General de Treball, per la qual s'ordena el Registre, el Dipòsit i la Publicació dels Acords de 22 de maig, 19 de juny i 22 de juliol de 1986, adoptats per la Comissió d'Interpretació, Estudi i Vigilància de l'Acord per al Personal Laboral al servei de la Generalitat Valenciana, subscrit el 20 de desembre de 1985.  
Vist el text dels Acord adoptats per la Comissió d'Interpretació, Estudi i Vigilància, constituïda a l'empara de l'article 4 de l'Acord subscrit entre la Generalitat Valenciana i les Centrals Sindicals, Unió General de Treballadors i Comissions   
Obreres, sobre condicions de treball del personal laboral al servei de l'Administració Autonòmica, publicat per Resolució d'aquesta Direcció General de Treball de 12 de febrer de 1986 (DOGV número 350, 1986-03-07) en les sessions de les Comissions Paritàries celebrades en 22 de maig, 19 de juny i 22 de juliol de 1986, relatives al contingut dels articles 5, 10 i 15 de l'esmentat Acorde i de conformitat amb el que disposen els articles 90.2 i 3 de la Llei 8/1980, de 10 de març, de l'Estatut dels Treballadors, i l'article 2,e) del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball, acorda:   
1r. Ordenar-ne la inscripció en el Registre de Conveni Col·lectius de Treball d'aquesta Direcció General de Treball, amb notificació a les parts; i el seu dipòsit.   
2n. Disposar-ne la publicació en el Diari Oficial de la Generalitat Valenciana.   
València, 1 de juny de 1987. - El Director General de Treball: Eduard Montesinos i Chilet.   
ANNEX  
Acords adoptats per la Comissió d'interpretació, Estudi i Vigilància, en les sessions de les Comissions Paritàries celebrades el 22 de maig, 19 de juny i 22 de juliol de 1986, relatius al contingut dels articles 5, 10 i 15 de l'acord per al Personal Laboral al servei de la Generalitat Valenciana, subscrit el 20 de desembre de 1985.   
Art. 5. Retribucions econòmiques.   
Conceptes retributius.   
Triennis. En funció del grup a què pertanya.   
Les corresponents quanties econòmiques començaran a percebre's a partir del primer dia del mes següent a aquell en què compleix l'antiguitat.   
Art 10 Permisos i Llicències.   
A) S'hi estableix el règim de permisos i llicències següent.   
B) 3 dies per naixement, mort o malaltia greu de familiars fins el segon grau; 5 dies si ocorregués fora de la localitat de residència del treballador. En els casos que per malaltia greu, es produesquen hospitalitzacions de llarga estada dels familiars, aquests dies de permís podran utilitzar-se seguits o alterns, segons les necessitats, tot informant-ne amb 24 hores a la Direcció del Centre de treball.   
Art. 15. Suspensió de contracte.   
2. La suspensió del contracte de treball exonera de les obligacions recíproques de treballar i remunerar el treball.   
Tanmateix en els processus d'incapacitat Laboral Transitòria, i maternitat, la Generalitat Valenciana complementarà les prestacions de la Seguretat Social fins el 100% del salari real des de l'inici de la situació d'ILT.